Η επίδραση της συναισθηματικής νοημοσύνης σε εργασιακές και ψυχολογικές παραμέτρους Ελλήνων κλινικών νοσηλευτών
Authors: Διαμαντοπούλου Εριφύλη 
Published: August 2021

Σκοπός της εργασίας αυτής ήταν να διερευνήσει την επίδραση της συναισθηματικής νοημοσύνης (ΣΝ), στο επαγγελματικό στρες, την ψυχική υγεία, την επαγγελματική ικανοποίηση, την διάθεση παραμονής στο επάγγελμα και την επίδοση των Ελλήνων κλινικών νοσηλευτών. Επιπρόσθετα εξετάστηκαν οι άμεσες και έμμεσες επιδράσεις των παραπάνω μεταβλητών μεταξύ τους, καθώς και η επίδραση δημογραφικών και εργασιακών παραγόντων. Στην έρευνα συμμετείχαν 275 κλινικοί νοσηλευτές που εργάζονταν σε γενικά ή περιφερειακά νοσοκομεία που βρίσκονται σε διάφορες πόλεις της χώρας. Οι συμμετέχοντες συμπλήρωσαν μια σειρά από ερωτηματολόγια τα οποία αξιολογούσαν: την αντιληπτή ΣΝ (WLEIS) την αντικειμενική ΣΝ (MSCEIT), το επαγγελματικό στρες (NSS), την ψυχική υγεία (GHQ-12), την επαγγελματική ικανοποίηση (Brayfield & Rothe, 1951), την διάθεση παραμονής στο επάγγελμα (NRI) και την επίδοση. Τα αποτελέσματα της έρευνας δείχνουν ότι υπάρχει μια μέτρια σχέση μεταξύ αντιληπτής και αντικειμενικής ΣΝ, ενώ μόνο η αντιληπτή ΣΝ σχετίζεται και επηρεάζει άμεσα θετικά την επαγγελματική ικανοποίηση των νοσηλευτών, η οποία παίζει ένα διαμεσολαβητικό ρόλο επιδρώντας θετικά στην διάθεση των νοσηλευτών να παραμείνουν στην εργασία τους και στην επίδοσή τους. Από την άλλη το στρες επιδρά αρνητικά στην ψυχική υγεία των νοσηλευτών και τα προβλήματα ψυχικής υγείας επηρεάζουν αρνητικά την επαγγελματική ικανοποίηση, την διάθεση παραμονής στο επάγγελμα και την επίδοση των νοσηλευτών. Οι γυναίκες και οι Τεχνολογικής εκπαίδευσης νοσηλευτές, φαίνεται να βιώνουν περισσότερο στρες και προβλήματα ψυχικής υγείας. Οι νοσηλευτές ανώτατης εκπαίδευσης (ΠΕ) δείχνουν να έχουν περισσότερη ΣΝ σε σχέση με τους νοσηλευτές χαμηλότερων βαθμίδων εκπαίδευσης. Τέλος νοσηλευτές που εργάζονται σε τμήματα βαρύτερα δεν έχουν διάθεση να παραμείνουν στο επάγγελμά τους. Γενικά, από την έρευνα φαίνεται ότι η ΣΝ δεν φαίνεται να έχει την αναμενόμενη θετική επίδραση στο νοσηλευτικό επάγγελμα. Αντίθετα η επαγγελματική ικανοποίηση και τα προβλήματα ψυχικής υγείας αναδεικνύονται ως σημαντικοί παράγοντες στο νοσηλευτικό επάγγελμα και θα πρέπει να δίδεται μεγάλη βαρύτητα σε αυτούς από τις διοικήσεις των νοσοκομείων για να εξασφαλίσουν την διάθεση παραμονής Σκοπός της εργασίας αυτής ήταν να διερευνήσει την επίδραση της συναισθηματικής νοημοσύνης (ΣΝ), στο επαγγελματικό στρες, την ψυχική υγεία, την επαγγελματική ικανοποίηση, την διάθεση παραμονής στο επάγγελμα και την επίδοση των Ελλήνων κλινικών νοσηλευτών. Επιπρόσθετα εξετάστηκαν οι άμεσες και έμμεσες επιδράσεις των παραπάνω μεταβλητών μεταξύ τους, καθώς και η επίδραση δημογραφικών και εργασιακών παραγόντων. Στην έρευνα συμμετείχαν 275 κλινικοί νοσηλευτές που εργάζονταν σε γενικά ή περιφερειακά νοσοκομεία που βρίσκονται σε διάφορες πόλεις της χώρας. Οι συμμετέχοντες συμπλήρωσαν μια σειρά από ερωτηματολόγια τα οποία αξιολογούσαν: την αντιληπτή ΣΝ (WLEIS) την αντικειμενική ΣΝ (MSCEIT), το επαγγελματικό στρες (NSS), την ψυχική υγεία (GHQ-12), την επαγγελματική ικανοποίηση (Brayfield & Rothe, 1951), την διάθεση παραμονής στο επάγγελμα (NRI) και την επίδοση. Τα αποτελέσματα της έρευνας δείχνουν ότι υπάρχει μια μέτρια σχέση μεταξύ αντιληπτής και αντικειμενικής ΣΝ, ενώ μόνο η αντιληπτή ΣΝ σχετίζεται και επηρεάζει άμεσα θετικά την επαγγελματική ικανοποίηση των νοσηλευτών, η οποία παίζει ένα διαμεσολαβητικό ρόλο επιδρώντας θετικά στην διάθεση των νοσηλευτών να παραμείνουν στην εργασία τους και στην επίδοσή τους. Από την άλλη το στρες επιδρά αρνητικά στην ψυχική υγεία των νοσηλευτών και τα προβλήματα ψυχικής υγείας επηρεάζουν αρνητικά την επαγγελματική ικανοποίηση, την διάθεση παραμονής στο επάγγελμα και την επίδοση των νοσηλευτών. Οι γυναίκες και οι Τεχνολογικής εκπαίδευσης νοσηλευτές, φαίνεται να βιώνουν περισσότερο στρες και προβλήματα ψυχικής υγείας. Οι νοσηλευτές ανώτατης εκπαίδευσης (ΠΕ) δείχνουν να έχουν περισσότερη ΣΝ σε σχέση με τους νοσηλευτές χαμηλότερων βαθμίδων εκπαίδευσης. Τέλος νοσηλευτές που εργάζονται σε τμήματα βαρύτερα δεν έχουν διάθεση να παραμείνουν στο επάγγελμά τους. Γενικά, από την έρευνα φαίνεται ότι η ΣΝ δεν φαίνεται να έχει την αναμενόμενη θετική επίδραση στο νοσηλευτικό επάγγελμα. Αντίθετα η επαγγελματική ικανοποίηση και τα προβλήματα ψυχικής υγείας αναδεικνύονται ως σημαντικοί παράγοντες στο νοσηλευτικό επάγγελμα και θα πρέπει να δίδεται μεγάλη βαρύτητα σε αυτούς από τις διοικήσεις των νοσοκομείων για να εξασφαλίσουν την διάθεση παραμονής.